Қазақстан тұрғындары 30 млрд-тан астам теңгесін интернет алаяқтарға берген
"Қазақстан тұрғындары 30 млрд-тан астам теңгесін интернет алаяқтарға берген" | "https://abai.kz/post/168493"
TITLE: Қазақстан тұрғындары 30 млрд-тан астам теңгесін интернет алаяқтарға берген
URL: https://abai.kz/post/168493
META: "Қазақстан тұрғындары 30 млрд-тан астам теңгесін интернет алаяқтарға берген" | "https://abai.kz/post/168493"
DATE: 05.05.2023
AUTHOR(s): Abai.kz
TOTAL WORDS: 200
TEXT: Елімізде интернет-алаяқтық қылмыстары жиіледі. Биыл үш айдың қорытындысы бойынша бұл бағытта 10 мыңнан астам құқық бұзушылық тіркелді. Ол – өткен жылдың сәйкес кезеңімен салыстырғанда 1,8%-ға көп, деп хабарлайды ranking.kz порталы. Жалпы, алаяқтық қылмыстарының жартысына жуығы интернетте жасалған. Атап айтқанда, 4,7 мың қылмыстық құқық бұзушылық тіркелді. Өткен жылға қарағанда бұл – 4,2%-ға көп. 2022 жылдың қорытындысына сәйкес, «Алаяқтық» бабы бойынша 43,5 мың қылмыс тіркелді. Оның ішінде 20,6 мыңы – интернет-алаяқтық. Әрбір 5 алаяқтық қылмыстың екеуі еліміздегі қос мегаполисте жасалған – Алматы (І тоқсанда 1 949 оқиға тіркелген) және Астанада (І тоқсанда 1 903 оқиға тіркелген). Сондай-ақ, бұл бағыттағы құқық бұзушылықтар өршіп тұрған өңірлер қатарында Қарағанды облысы (692 оқиға), Шымкент қаласы (640 оқиға) және Алматы облысы (517 оқиға) бар. Жүргізілген зерттеу қорытындысына сәйкес, респонденттердің 55,8%-ы алаяқтар қуылығын асырмақ болғанын айтқан. Оның ішінде 34,2%-ы телефон алаяқтары болса, 32,7%-ы интернет арқылы жасалған. Осылайша, биыл І тоқсанында «Алаяқтық» бабы бойынша тіркелген қылмыстардан келген залал 79,6 млрд теңге болды. Бұл – өткен жылмен салыстырғанда 6 есе көп. Жалпы, былтыр жыл басынан соңына дейін келтірілген шығын сомасы – 110,8 млрд теңге. Сонымен, алаяқтардың қулығына алданған қарапайым тұрғындардың залалы – 30,4 млрд теңге. Ал, келтірілген шығынның 48,8 млрд теңгесі – мемлекетке, 515,7 млн теңгесі – бизнеске тиесілі. Abai.kz
